**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

 judeŢul BrĂila

**IUNIE**

**2020**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii iunie 2020, pe puncte de prelevare, sunt prezentate în tabelul de mai jos :

|  |  |  |
| --- | --- | --- |
| Nr. crt. | Punct de monitorizare | **PULBERI SEDIMENTABILE** **CMA = 17 g/m2/lună**  |
| Concentraţia medie lunară | Concentraţia medie pe luna anterioară | **Tendinţamediei** |
| 1. | Sediu APM | 3,23 | 3,8 | 0,85 |
| 2. | Uzina de apă Brăila | 4,87 | 3,2 | 1,50 |
| 3. | Str. Gen. Gh. Avramescu | 6,77 | 7,5 | 0,90 |
| 4. | Staţia Nord  | 4,93 | 5,8 | 0,85 |
| 5. | S.C. Hercules S.A. | 6,80 | 8,5 | 0,80 |
| 6. | Calea Galaţi | 5,29 | 12,5 | 0,42 |
| 7. | Primăria Brăila | 3,99 | 7,4 | 0,53 |
| 8. | Cazasu | 3,78 | 7,8 | 0,48 |
| 9. | Termocentrala Chiscani | 5,10 | 6,5 | 0,78 |
| 10. | Vărsătura | 10,55 | 15,5 | 0,68 |

În luna iunie 2020, nu s-au înregistrat depășiri ale concentrației maxime admise la indicatorul pulberi sedimentabile.

#  Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această rețea are ca obiectiv monitorizarea calității aerului și este formată din 5 puncte de recoltare a probelor, amplasate în :

* Incinta stației automate de monitorizare a dozei gama în timp real de la sediul APM Brăila
* Incintele stațiilor automate de măsurarea calității aerului după cum urmează:
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

 Pentru monitorizarea calității aerului, în luna iunie 2020, în cele cinci puncte de prelevare, s-a măsurat și analizat o cantitate medie lunară de 17,29 l/mp.

 Precipitațiile căzute nu au fost acide, valorile pH-ului situându-se în intervalul 6,90 – 7,2 upH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

 • de către operatorii economici, prin sistemele proprii de automonitorizare;

 • în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii iunie 2020 rezultatele automonitorizării calităţii apelor uzate de la următorii agenţi economici:

* SC ”Vard Brăila” SA – Brăila
* SC ”Dedeman” SRL – Brăila
* SC ”Bona Avis” SRL – Brăila
* SC ”Miflobu Wash” SRL – Brăila

Față de concentrațiile maxime admise de normativele şi actele de reglementare existente nu s-au înregistrat depășiri ale indicatorilor monitorizați constatate în buletinele de analiză transmise de către agenții economici.

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

Programul de monitorizare a apelor uzate nu s-a putut efectuat pentru agenții economici, datorită stării de alertă instituită la nivel național pentru pandemia de corona virus.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

 **Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

 **Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita  |
| BR1 | Trafic | SO2 | 6.16 | 21.02 | 4.31 | 691 | μg/m3 | 350 |
| NO | - | - | - | - | μg/m3 | 200 |
| NO2 | - | - | - | - | μg/m3 | 200 |
| NOx | - | - | - | - | μg/m3 | 30/an |
| CO | - | - | - | - | mg/m3 | 10 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 6.06 | 11.19 | 4.12 | 692 | μg/m3 | 350 |
| NO | 4.26 | 13.95 | 2.24 | 689 | μg/m3 | 200 |
| NO2 | 11.87 | 36.81 | 5.19 | 689 | μg/m3 | 200 |
| NOx | 18.28 | 47.15 | 10.12 | 689 | μg/m3 | 30/an |
| CO | 0.06 | 0.56 | 0.01 | 691 | mg/m3 | 10 |
| O3 | 68.12 | 122.72 | 17.12 | 690 | μg/m3 | 120 |
| Benzen | 1.01 | 23.18 | 0.45 | 709 | μg/m3 | 7 |
| PM10 nef. | - | - | - | - | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | - | - | - | - | μg/m3 | 350 |
| NO | 3.84 | 7.74 | 2.91 | 691 | μg/m3 | 200 |
| NO2 | 8.55 | 20.57 | 4.69 | 691 | μg/m3 | 200 |
| NOx | 14.32 | 26.93 | 9.91 | 691 | μg/m3 | 30/an |
| CO | 0.05 | 0.2 | 0.02 | 691 | mg/m3 | 10 |
| O3 | 68.3 | 129.93 | 7.65 | 690 | μg/m3 | 120 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | - | - | - | - | μg/m3 | 350 |
| NO | 2.67 | 4.25 | 2.33 | 591 | μg/m3 | 200 |
| NO2 | 6.55 | 30.84 | 2.03 | 591 | μg/m3 | 200 |
| NOx | 10.58 | 35.15 | 5.87 | 591 | μg/m3 | 30/an |
| CO | 0.02 | 0.22 | 0 | 491 | mg/m3 | 10 |
| O3 | 66.51 | 121.49 | 6.82 | 588 | μg/m3 | 120 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 4.44 | 18.65 | 0.44 | 677 | μg/m3 | 350 |
| NO | - | - | - | - | μg/m3 | 200 |
| NO2 | - | - | - | - | μg/m3 | 200 |
| NOx | - | - | - | - | μg/m3 | 30/an |
| CO | 0.03 | 0.1 | 0.01 | 691 | mg/m3 | 10 |
| O3 | 56.79 | 102.13 | 7.83 | 691 | μg/m3 | 120 |
| Benzen | 1.14 | 10.43 | 0.36 | 709 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna iunie pentru SO2 s-au situat sub valorile limită admise.

Valorile înregistrate în luna iunie pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna iunie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna iunie media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna iunie, la indicatorul PM10 (măsurat în sistem continuu) nu s-au efectuat măsurători având pompele Fox defecte.

În luna iunie, la indicatorul PM10 (măsurat în sistem gravimetric), nu s-au efectuat probe.

**Evoluţia indicelui general de calitatea aerului**

 Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monoxid de carbon (CO), pulberi în suspensie (PM 10).

 Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate în luna iunie 2020 la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna iunie 2020, conform programului de monitorizare, s-au prelevat probe de sol de la SC Tracon SRL Brăila, recoltate pe două adâncimi 0 – 20 cm și 20 – 40 cm, ne arată următoarele:

* Reacţia solului (pH-ul), în această lună, se încadrează în domeniul slab alcalin pentru toate probele monitorizate;
* Conţinutul total de săruri solubile (CTSS) nu prezintă depăşiri ale limitei impuse, solurile monitorizate intrând în categoria solurilor nesalinizate;
* Conţinutul în substanţă organică (Corg %) şi humus, prezintă valori specifice solurilor ușor poluate.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

Rezultatele măsurătorilor înregistrate în cursul lunii iunie 2020 sunt prezentate sintetic în tabelul de mai jos:

|  |  |  |
| --- | --- | --- |
| **Nr.crt** |  | **NIVEL DE ZGOMOT, dB (A)** |
| **PUNCT DE MĂSURARE** | **echivalent** | **Maxim admisibil** |
| **Stradă de categorie tehnică IV de deservire locală - lăţime 3m** |
| 1 | Orientului/Poliţie | 54,50 | 60 |
| 2 | Rubinelor/Univ. Brâncoveanu | 56,76 |
| **Stradă de categorie tehnică III de colectare - lăţime 7m** |
| 3 | Rahova/Scolilor | 56,14 | 65 |
| 4 | Chişinău/Grigore Alexandrescu | 64,85 |
| 5 | Rosiori/Scolilor | 57,54 |
| **Stradă de categorie tehnică II de legătură – lăţime 14m** |
| 6 | Centură - IDMS | 71,80 | 70 |
| 7 | Calea Galaţi (Pţa. Traian) | 66,39 |
| 8 | 1 Decembrie 1918/Griviţa | 63,27 |
| 9 | 1 Decembrie 1918/Dorobanţi | 66,51 |
| 10 | Comuna din Paris/Focşani | 67,99 |
| **Stradă de categorie tehnică I - lăţime 21m** |
| 11 | B-dul Dorobanţilor/Apollo | 71,98 | 85 |
| 12 | B-dul Independenţei - APM | 61,18 |
| 13 | Calea Călăraşi IAS-IMB | 71,94 |
| 14 | Calea Călăraşi/Dorobanţi | 71,79 |
| 15 | Calea Galaţi/Dorobanţi | 72,31 |
| 16 | Calea Călăraşi/B-dul Independenţei | 68,53 |
| 17 | Calea Călăraşi/ Griviţa | 71,67 |
| **Parcuri, zone de recreere, tratament medical şi balneoclimateric** |
| 18 | Parcul Grădina Mare | 47,35 | 45 |
| 19 | Parcul Monument | 52,03 |
| 20 | Faleza Dunării | 50,44 |
| 21 | Staţiunea Lacu - Sărat | 44,71 |
| 22 | Spitalul Sf. Spiridon | 55,08 |
|  **Incinte de şcoli, creşe, grădiniţe, spaţii de joacă** |
| 23 | Liceul Gh. M. Murgoci | 58,29 | 75 |
| 24 | Liceul N. Iorga | 56,41 |
| 25 | Liceul N. Bălcescu | 58,82 |
| 26 | Şcoala Generală nr. 7 | 51,94 |
| **Pieţe, spaţii comerciale, restaurante în aer liber** |
| 27 | Piaţa Concordia | 58,40 | 65 |
| 28 | Piaţa Halelor | 56,07 |
| 29 | Piaţa Radu Negru | 50,03 |
| 30 | Piaţa Microhala  | 58,43 |
| 31 | Terasa Aroma Caffe | 55,97 |
| 32 | Restaurant Swing | 50,30 |
| **Incinte industriale** |
| 33 | S.C. Promex S.A. | 49,49 | 65 |
| 34 | S.C. Farex S.A. | 56,16 |
| 35 | S.C. Laminoru S.A. | 63,60 |
| 36 | Şantierul naval VARD | 56,21 |
| **Parcaje auto** |
| 37 | Supermarket XXL | 56,64 | 70 |
| 38 | Supermarket Praktiker/Carrefour | 58,44 |
| **Zone rezidenţiale** |
| 39 | Teatrul Maria Filotti | 51,87 | 50 |
| 40 | Simion Barnutiu ( Penny XXL) | 48,24 |
| 41 | Cartier Hipodrom  | 50,56 |
| 42 | Faleza Dunării (Direcţia de Finanţe) | 49,30 |

În urma măsurătorilor efectuate s-au constatat următoarele depăşiri:

1. Pe străzile de categorie tehnică II, limita admisă de 70 dB a fost depășită cu 2,6% în punctul Centură - IDMS, datorită traficului rutier intens;
2. La limita exterioară a parcurilor, zonelor de recreere, tratament medical şi balneoclimateric, nivelul de zgomot echivalent depăşeşte limita admisă de 45 dB în 4 din cele 5 puncte expertizate. Cea mai mare valoare a nivelului de zgomot echivalent depăşeşte limita maximă admisă cu aproximativ 22,4% în punctul „Spitalul Sf. Spiridon”. Depăşirea se datorează traficului rutier intens existent în zonă.
3. În zonele rezidenţiale, aflate în vecinătatea unor străzi intens circulate sau în apropierea unor pieţe şi supermarketuri, s-au înregistrat depăşiri ale limitei admise de 50 dB, în 2 din cele 4 puncte expertizate. Valoarea maximă a fost înregistrată în punctul „Teatrul Maria Filotti” punct în care limita maximă admisă a fost depăşită cu 3,7 %. Depăşirea se datorează traficului rutier aferent intersecţiei Piaţa Traian.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 8 documentaţii pentru emitere acte de reglementare, pentru care:
* s-au făcut observaţii în cadrul şedinţelor CIA, CAT și CSC
* s-au emis 7 puncte de vedere pentru:
* emiterea acordului de mediu pentru proiecte referitoare la :
* desființarea unor construcții cu rol de captare și stocare a apei din râul Buzău situate în perimetrul ROSPA0160 și ROSCI0103 Lunca Buzăului
* lucrari de intervenție în perimetrul unei cazarme situată pe malul fluviului Dunărea, în perimetrul arilor naturale protejate suprapuse Balta Mică a Brăilei cu statut de protecție ca sit de importanță comunitară, arie de protecție specială avifaunistică și parc natural
* două proiecte privind amenajare parcări și modernizare străzi în municipiul Brăila care implică și spații verzi
* emiterea autorizației de mediu pentru:
* două ferme vegetale situate în incinta îndiguită Insula Mare a Brăilei situată în vecinătatea ariilor naturale protejate aferente fluviului Dunărea
* o fermă piscicolă, pentru creșterea speciilor locale și a sturionilor
* Analiza unei teme de proiectare pentru plantații de plop situate în situri Natura 2000 care fac parte din amenajamentul UPX Berteștii de jos, Șuțești, Siliștea și persoane fizice (fond forestier propietate privată) .
* S-a emis o autorizaţie în baza Ord. MMDD nr. 410/2008 *pentru aprobarea Procedurii de autorizare a activităţilor de recoltare, capturare şi/sau achiziţie şi/sau comercializare, pe teritoriul naţional sau la export, a florilor de mină, a fosilelor de plante şi fosilelor de animale vertebrate şi nevertebrate, precum şi a plantelor şi animalelor din flora şi, respectiv, fauna sălbatice şi a importului acestora,* pentru o asociație de pescari, pentru activitatea de pescuit în fluviul Dunărea, pentru cantitățile nerealizate din cotele alocate pentru anul 2019.
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL-SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat două documentaţii pentru stabilirea condițiilor de monitorizare a solului pentru
* emiterea autorizației integrate de mediu pentru un complex de creștere a suinelor,
* autorizarea un parc de separatoare țiței din localitatea Ianca
* Pentru implementarea Legii nr. 74/2019 privind gestionarea siturilor potenţial contaminate şi a celor contaminate s-a continuat informarea și solicitarea documentelor prevăzute de lege pentru identificarea siturilor potential contaminate .
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 23 documentaţii pentru care:
* s-au făcut observaţii în cadrul şedinţelor CIA, CAT și CSC
* s-au emis 21 puncte de vedere pentru:
* emiterea acordului de mediu pentru 5 proiecte referitoare la:
* desființarea unor construcții cu rol de captare și stocare a apei din râul Buzău
* două proiecte privind amenajare parcări și modernizare străzi în municipiul Brăila
* lucrari de intervenție în perimetrul unei cazarme militare
* emiterea autorizației de mediu pentru:
* o fermă piscicolă, pentru creșterea speciilor locale și a sturionilor
* șapte ferme vegetale și instalații de stocare, tratare și livrare a cerealelor situate în incinta îndiguită Insula Mare a Brăilei
* stația de sortare și tratare mecano-biologică Vădeni, componentă a sistemului de management integrat al deșeurilor (SMID) în județul Brăila
* punctele de stocare temporară a deșeurilor municipale colectate în mediul rural (soluție tranzitorie până la punerea în funcțiune a SMID
* un operator care desfășoară activități comerciale cu deșeuri fără a intra fizic în posesia acestora
* un operator care desfășoară activități de comerț cu deșeuri (punct de colectare)
* o unitate de fabricare a elementelor de dulgherie și tâmplărie, pentru construcții
* o spalatorie auto
* analiza completărilor pentru autorizarea activităților de salubrizare pe teritoriul administrativ al UAT Ianca
* s-au analizat două documentații referitoare la închiderea depozitelor neconforme:
* pentru depozitul SC Celhart Donaris SA ( inclus în lista depozitelor care fac obiectul scrisorii de punere în întârziere a Comisiei Europene în cauza 2012/2007) care solicită aprobarea unui plan simplificat de închidere. În data de 11.06.2020 APM Brăila a participat la o nouă sesiune de consultări la sediul Ministerului Mediului, Apelor și Pădurilor, împreună cu deținătorul depozitului.
* pentru depozitul de deșeuri nepericuloase (municipale) din orașul Făurei-pentru care Primăria Făurei a solicitat să decaleze sau să nu realizeze o parte din lucrările de închidere
* pentru depozitul conform Muchea administrat de SC TRACON SRL s-a analizat planul stării de fapt pentru celula nr. 2 care a sistat depozitarea în anul 2019
* s-a reanalizat situația unor condensatori cu PCB situați într-o instalație care a încetat activitatea și s-au solicitat informații la lichidator. S-a făcut și verificarea situației condensatorilor cu PCB de pe amplasament împreună cu CJGNM Brăila
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
	+ fluxul deşeurilor;
	+ inventarul deșeurilor de ambalaje
	+ capitolele corespunzătoare domeniului din raportul lunar Fişa judeţului;
	+ operatori economici care desfășoară activități cu substanțe periculoase ca atare, în amestecuri sau în articole
	+ deșeuri de echipamente cu PCB
	+ vehicule scoase din uz
	+ depozite conforme
	+ statistica deșeurilor
	+ deșeuri de echipamente electrice și electronice 2018
* S au furnizat informații pentru elaborarea Planului Județean de Gestionare a Deșeurilor pentru județul Brăila
* S-au solicitat și colectat date pentru întocmirea raportului anual privind starea mediului în județul Brăila
* A fost validat şi aprobat 1 formular pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 28 formulare de expediţie/transport substanţe periculoase.
* Participare la o acţiune de preluare şi distrugere a deșeurilor conform OG [14/2007](file:///C%3A%5CDocuments%20and%20Settings%5CAdministrator%5Csintact%203.0%5Ccache%5CLegislatie%5Ctemp1115056%5C00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.

# CAPITOLUL 8

**POLUĂRI ACCIDENTALE**

 În cursul lunii iunie 2020 la APM Brăila nu s-au raportat poluări accidentale produse pe raza județului Brăila.

 **Director executiv**

 **Ciprian CUZMIN**

Șef Serviciu Monitorizare și Laboratoare, Nicoleta ROADEVIN

Centralizat – Aurel BĂNUȚĂ